|  |  |  |  |  |  |
| --- | --- | --- | --- | --- | --- |
|  |  | |  |  |  |
| Varhaiskasvatusyksikkö / toimipiste  Päiväkoti Haltia/ vy Haltia-Tammi | | | Toimintakausi  2019-20 | | |
| Osoite  Lukupolku 2 00680 Helsinki | | | | | |
| Puhelin  0931032276 | | | Sähköpostiosoite  pk.haltia@hel.fi | | |
| Päivämäärä jolloin esiopetuksen toimintasuunnitelma  on käsitelty ja hyväksytty       7.10.2019 | | Varhaiskasvatuksen aluepäällikön allekirjoitus ja nimenselvennys | | | |

|  |  |
| --- | --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)  Esioppilaita on 14, joista kaikki osallistuvat myös esiopetusta täydentävään päivähoitoon.  Toiminta-aika klo 9.00-13.00  Esiopetuksen tukikohtana toimii Haltian päiväkodin naapuritontilla oleva kota. Koska kota toimii ilman sähköä ja vettä, ruoka noudetaan päiväkodin keittiöstä. Samoin peseytymiseen käytettävä vesi. Kodassa on kaminalämmitys kylmää kautta varten. Toiminta- ja leikkiympäristö rakentuu tontilla pitkälti käyttäen erilaisia luonnonmateriaaleja. Myös päiväkodin tiloja on mahdollista porrastetusti käyttää erityisen haastavissa sääoloissa.  Toiminta painottuu ulkotoimintaan ja hyödyntää viikottain monipuolista lähiympäristöä. Metsät, Tuomarinkylän kartanoalue, alueen leikkipuistot, Oulunkylän liikuntapuisto, kirjastot ja lähikoulu kuuluvat kiinteästi esiopetuksen toimintaympäristöön. Teemoja ja projekteja syvennetään tutustumalla rakennettuun kaupunkiympäristöön ja Helsingin monipuoliseen kulttuuritarjontaan.  Toimiminen kodassa tuo luontevasti lähelle vuodenaikojen havainnoinnin ja vaikutuksen teemojen aiheisiin. Lasten luontosuhteen rakentuminen tapahtuu omien luontokokemusten kautta. Tontin toimintaympäristö muuntuu lasten kiinnostuksen, leikkien, vuodenajan ja käsiteltävän teeman pohjalta.  Toiminta on tutkivaa ja ihmettelevää. Lapsia haastatellaan ja havainnoidaan säännöllisesti. Havainnot vaikuttavat suunnitteluun ja muokkaavat toimintaa. Vanhemmilta kerätään palautetta ja houkutellaan mukaan projekteihin.  Itä-Pakilassa on pitkät ja toimivat perinteet alueen toimijoiden, päiväkotien, ala-asteiden, erityiskoulujen ja leikkipuiston kanssa. Yhteinen toiminta suunnitellaan ja arvioidaan vuosittain. Yhteistyö Pakilan musiikkiopiston, Pakilan seurakunnan ja alueen kirjastojen kanssa rikastuttavat ja syventävät toimintaa. | |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön  suunnitteluun?)    Haltiassa lapsen esiopetus nähdään matkana, jolle lähdetään yhdessä. Lasten keskinäistä vuorovaikutusta, itsestä ja toisista huolehtimista, esioppilaan tarvitsemia tietoja ja taitoja harjoitellaan kiireettömässä ja kannustavassa ilmapiirissä.  Toimintamme on monipuolista ja sopivalla tavalla haastavaa. Lasten ja vanhempien ajatuksia kootaan lapsen esiopetuksen suunnitelmaan, ja ryhmän toimintaa suunnitellaan nämä sopimukset huomioiden. Ulkotoiminta ohjaa lapsia luonnostaan omatoimisuuteen, osallistumiseen ja vastuunkantoon. Arjen pienet työtehtävät ja yhteisestä toimintaympäristöstä huolehtiminen kuuluvat jokaiseen päivään.  Havainnointi on jatkuvaa ja tiimin aikuiset jakavat ja keskustelevat havainnoistaan päivittäin. Lapsia haastattelemalla, yhteisiä keskusteluja ja pohdintaa järjestämällä, ajatuksista piirtämällä ja loppu syksystä päiväkirjaa viikoittain pitämällä kootaan tietoa lasten tarpeista ja kiinnostuksen kohteista. | |
| **Oppimiskokonaisuudet, teemat, projektit**  Työskentelymme pohjautuu pitkälti projekti- ja teematyöskentelyyn. Vuoden aikana toteutetaan vähintään kolme lasten kiinnostuksesta noussutta, ilmiöpohjaista projektia. Yksi tulevan kevään projekteista on yhteinen koko yksikölle ja käsittelee teemaa minä ja meidän yhteisömme. Teeman lopulliseen sisältöön vaikuttaa lasten kiinnostus ja ryhmän tarpeet. Aikuiset huolehtivat esiopetuksen perusteiden ja Helsingin esiopetuksen opetussuunnitelman toteutumisesta, ja rikastuttavat käsiteltäviä teemoja niin, että esiopetuksen sisällöt tulevat niissä laajasti käsittelyiksi.  Käytössämme on viereisen Metsolan koulun liikuntasali kerran viikossa. Oulunkylän liikuntapuiston tekojääradalla luistelemme viikottain talvikaudella. Liikuntaa suunnittelemme pitkälti Nuori Suomi materiaalin pohjalta käyttäen hyväksi myös yksikön liikuntasuunnitelman toteuttamisessa kertynyttä hyväksi havaittua materiaalia.  Lapsille järjestetään tasa-arvoiset mahdollisuudet tutustua teknologiaan. Opimme toinen toisiltamme ja tutustumme yhdessä lasten kanssa monilukutaidon keskeisiin perustaitoihin, kuten kuvan, tekstin ja äänen tuottamiseen, käyttöön ja arviointiin. Digitaalisuus näkyy ryhmän toiminnassa lähinnä tabletin ja kameroiden käytön harjoitteluna. Välineitä käytämme ensisijaisesti tiedon hankintaan ja toiminnan dokumentointiin. You tuben käyttö tulee tutuksi videoiden ja musiikin kautta. Vuoden aikana tutustumme myös muutamiin oppimispeleihin ja mm. animaation tekoon. | |
| **Toiminnan dokumentointi ja arviointi**  Lapsia kannustetaan tutkimaan, ihmettelemään ja harjoittelemaan oppimista. Aina ei tarjota vastauksia, vaan tehdään uusia kysymyksiä. Ilmapiiri on keskusteleva ja pohtiva. Annetaan aikaa ajattelulle ja omille oivalluksille. Hyödynnetään kodan luoma tunnelma ja ilmapiiri ja pidetään siitä kiinni. Annetaan lapsille oivaltamisen kokemuksia, ja iloitaan yhdessä oppimisesta ja uusista taidoista.  Aikuisten havainnoinnilla, herkkyydellä ja pitkäjänteisellä suunnittelulla on suuri merkitys erityisesti yksilöllisten tarpeiden huomioimisessa toiminnassa.  Projektit päättyvät yhteiseen koontiin opitusta ja koetusta näyttelynä, lehtenä tms. Lasten työt kootaan lopuksi kasvun kansioon. Myös osasta valokuvia tulostetaan paperikopiot kansioon. Kasvunkansiot ovat lasten saatavilla ja niihin palataan säännöllisesti. Projektin lopuksi kansio käy lapsen kotona (väh. 2x/v.) lapsen ja vanhemman yhteisen pohdintatehtävän kanssa. Lapset kuvaavat omia töitään ja leikkiä.  Ennen-jälkeen-miellekartat ovat projekteissa käytössä. Luetuista kirjoista keskustellaan ja niitä arvioidaan yhdessä.  Oppimisesta puhutaan paljon, ja lapsia kannustetaan yrittämään uusia asioita. Ilmapiiri on lasta rohkaiseva ja kannustava.Lasten sinnikkyyttä uusien asioiden harjoittelussa tuetaan ja vahvistetaan.  Syysloman jälkeen lapset aloittavat viikottain päiväkirjan teon. Viikon yhteinen muistelu ja arviointi tehdään ensin ohjatusti yhdessä viikolla otettujen kuvien avulla. Tämän jälkeen lapsi tallentaa vihkoon itselleen merkitykselliset tapahtumat piirtämällä ja mallista tai itsenäisesti kirjoittamalla.  Viikkoportfoliossa toimintaa arvioidaan paitsi tiimin sisällä, myös tiedoksi vanhemmille. Leops laaditaan vanhempien kanssa syksyllä ja keväällä (mukana lapsen haastattelu). Vanhempien tapaamisten jälkeen keskusteluista laaditaan koonti, joka osaltaan vaikuttaa esiopetusvuoden tavoitteiden asetteluun.  Tiimin aikuiset kokoontuvat viikottain arvioimaan ja suunnittelemaan toimintaa. Ryhmän esiopetuksen toimintasuunnitelma ja aikuisten tiimityötä ohjaava suunnittelutyökirja on laadittu ja toimitaan niiden mukaan. Vy:n opettaja- ja lastenhoitajafoorumit kokoontuvat säännöllisesti n. 6x/v. Kehittämispäivissä 2x/v. arviointia tehdään päiväkodin/vy:n tasolla. Kehityskeskusteluissa esimies arvioi ryhmän toiminnan sisältöä ja toimivuutta esimiehen näkökulmasta. | |
| **Huoltajien osallisuus**  Toimintamme rakentuu yhteistyöhön vanhempien kanssa. Päivittäisissä kohtaamisissa, vanhempaintapaamisissa ja yhteisissä tapahtumissa keskustelemme vanhempien kanssa siitä mitä tehdään ja miksi. Sähköisessä viikkoportfoliossa kuvataan tulevaa toimintaa ja sen tavoitteita, dokumentoidaan lasten ajatuksia, keskusteluja ja toiminnan sisältöä. Lasten kanssa harjoitellaan tuottamaan sisältöä portfolioon mm. osallistamalla heitä kuvien valintaan ja menneen toiminnan kuvailuun. Portfolio sisältääkin runsaasti valokuvia, jotta lapsen on kuvien avulla helppo yhdessä vanhemman kanssa palata menneen viikon tapahtumiin myös kotona.  Vanhempia kannustetaan viettämään kokonainen päivä eskarissa syksyn aikana, jonka jälkeen vanhempi vastaa muutamaan päivää koskevaan kysymykseen. Vanhemmat tietävät olevansa tervetulleita osallistumaan esiopetuksen arkeen.  Monet isovanhemmat kuuluvat esioppilaiden aikuisjoukkoon ja kerran vuodessa, yleensä toukokuussa, heidät kutsutaankin iltapäivän ajaksi mukaan toimintaan.  Tarjoamme kaikille Haltian vanhemmille mahdollisuutta avoimeen vanhempaintoimikuntaan lisämahdollisuutena vaikuttaa. | |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)  Esiopetusvuoden alussa panostetaan hyvään aloitukseen ja ryhmän yhteishengen luomiseen. Huolehditaan siirtopalaverien toteutumisesta ryhmien ja talojen välillä. Luodaan lapselle ja vanhemmalle turvallinen ilmapiiri, jossa on tilaa erilaisille tunteille. Otetaan lapset mukaan ristiriitojen selvittelyyn ja huolehditaan jokaisen kuuluksi tulemisesta. Vuorovaikutusleikkien, pari- ja pienryhmätyöskentelyn ja mukavien yhteisten kokemusten avulla rakennetaan me-henkeä. Leikille järjestetään paljon aikaa ja havainnoidaan lasten kiinnostuksen kohteita.  Pieneenkin kiusaamiseen puututaan välittömästi, ja lasten kanssa keskustellaan ryhmälle tarpeellisista säännöistä. Lasten keskinäiset erimielisyydet selvitetään aikuisen tuella loppuun asti niin, että kaikille osapuolille jää tunne kuulluksi tulemisesta ja yhteisen sopimisen syntymisestä. Rangaistuksia ei käytetä. Huomataan hyvä ja kannustetaan siinä ja lähestytään lasta positiivisen pedagogiikan kautta. Huomaa hyvä-materiaalista poimitaan ryhmää hyödyntävät teemat. Myös esiopetuksen Seikkailujen eskari-materiaalista on käytössä tunnetaitoihin ja ryhmän toimintaan liittyviä sisältöjä, harjoituksia ja leikkejä.  Aikuisten tehtävänä on huolehtia, että kaikki lapset lähtevät kouluun samanarvoisina huolimatta erilaisista taito-ja tietotasoista. | |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**  Ryhmässä lasten puhumia kieliä ovat latvia, venäjä, ukraina ja thai. Monikielisyyttä tuetaan huomioimalla ryhmän lasten puhumat toiset kielet ja tuomalla niistä sisältöä arkeen. Viikottain kokoontuu pienryhmä kielen rikastuttamiseksi ja kielitietoisuuden vahvistamiseksi. Käytössä on mm. Kili-materiaali. Pienryhmässä käsitellään myös etukäteen Seikkailujen eskaria kuljettava tarina, sen sanastoa ja käsitteitä, jotta kiinnittyminen yhteiseen käsittelyyn vahvistuu.  Matkoille lähteville perheille annetaan pieni tehtävä, jossa lapsi perehtyy kohdemaansa lippuun ja muutamaan sovittuun sanaan, jotka tuo "tuliaisiksi" eskariin.  Kota-ja ulkotoiminnan luonteeseen ei kuulu kuvitettu ja tekstitetty ympäristö, vaan lasten huomio kiinnitetään monikulttuurisuuteen muissa toimintaympäristöissä. Monipuolinen kulttuuri, kirjallisuus ja musiikki ovat merkittävässä roolissa. | |
| **Perusopetukseen valmistavan opetuksen järjestelyt esiopetuksessa**  Ryhmässämme ei ole perusopetukseen valmistavan opetuksen lapsia. | |
| **Yleistä, tehostettua ja erityistä tukea saavien lasten esiopetuksen järjestelyt**  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.   * yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin. * moniammatilliseen arviointikeskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja sekä tarvittaessa suomi toisena kielenä – opettaja, neuvolan terveydenhoitaja tai muu asiantuntija | |
| **Moniammatillinen arviontikeskustelu** (keskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja ja tarvittaessa suomi toisena kielenä -opettaja, neuvolan   terveydenhoitaja tai muu asiantuntija)  Läsnä kelto Terttu Pouttu ja vo Katriina Hirvonen | Keskustelun  päivämäärä  30.9.2019 |
| **Esiopetuksen ja perusopetuksen välinen yhteistyö** (Yhdessä oppimisen suunnitelma)  Yhdessä oppimisen suunnitelmasta vastaa Metsolan koulu. Liitenä. | Suunnitelman  päivämäärä  10.9.2019 |
| **Muut yhteistyötahot**  Alueen muut esiopetusryhmät, esiopetuksen kuraattori, Oulunkylän neuvola | |
| **Esiopetuksesta vastaava varhaiskasvatuksenopettaja**  Katriina Hirvonen | |